**นวัตกรรม/สิ่งประดิษฐ์ (poster presentation)**

**๑. ชื่อเรื่อง** K-sarabun

**๒. ผู้จัดทำผลงาน** นายยาการียา ยูโซะ วุฒิ ปริญญาตรี โรงพยาบาลกะพ้อ  
 นายอัสซัม บือแน วุฒิ ปริญญาตรี โรงพยาบาลกะพ้อ

**3. บทนำ**

หน่วยงานราชการเป็นหน่วยงานที่สำคัญในการประสานงานและติดต่อราชการ จึงมีความสำคัญในการจัดทำหนังสือราชการ เพื่อติดต่อประสารงานกับหน่วยงานราชการอื่น จึงจำเป็นต้องมีเจ้าหน้าที่ธุรการ เพื่อทำหน้าที่ในการจดบันทึกการขอเลขหนังสือต่างๆ

ในอดีตการขอเลขโดยส่วนใหญ่จะเป็นการจดบันทึกโดยเจ้าหน้าที่ธุรการ ซึ่งจะเป็นในรูปแบบการจัดบันทึกในทะเบียนขอเลขของแต่ละหน่วยงาน แต่ในปัจจุบันด้วยภาระหน้าที่ที่เพิ่มขึ้นและต้องแข่งกับเวลา

ทำให้เจ้าหน้าที่ที่รับผิดชอบงานธุรการ ไม่สามารถปฏิบัติงานได้ตลอด 24 ชั่วโมง ทำให้การขอเลขในบางครั้ง ไม่สามารถขอเลขได้ ทำให้การทำงานไม่มีประสิทธิภาพ และเกิดความล่าช้าในการทำงานต่างๆ ซึ่งจำเป็นต้องใช้ความรวดเร็วในการส่งหนังสือไปยังหน่วยงานราชการอื่นๆ ในบางครั้งการจดบันทึกในทะเบียนขอเลข

มีความเสี่ยงต่อการสูญหายของข้อมูลได้ เนื่องจากเป็นการจดบันทึกในรูปแบบของกระดาษ และจากอุบัติการณ์ในโปรแกรมความเสี่ยงของโรงพยาบาลกะพ้อ ได้มีการรายงานความเสี่ยงมาอย่างต่อเนื่อง โดยส่วนใหญ่จะเป็นปัญหาเรื่องเดิมๆ เช่น เจ้าหน้าที่ธุรการลางานหรือติดราชการ ไม่สามารถติดต่อได้ ทำให้ไม่สามารถขอเลขได้ จึงส่งผลกระทบต่อการดำเนินงานต่อไป เป็นต้น โดยในปี พ.ศ. 2560 จำนวน 28 ครั้ง และในปี พ.ศ. 2561 จำนวน 35 ครั้ง

จากการนำข้อมูลการรายงานความเสี่ยง มาวิเคราะห์ปัญหาและร่วมกันหาแนวทางในการแก้ไข จึงได้คิดค้นโปรแกรม k-sarabun ซึ่งเป็นโปรแกรมในการบริหารจัดการการขอเลขในการจัดทำหนังสือราชการ โดยเป็นรูปแบบออนไลน์ สามารถขอเลขได้ทุกวันตลอด 24 ชั่วโมง สามารถแบ็คอัพข้อมูลได้ตลอดเวลาแบบ Real-time สามารถขอเลขมากกว่าหนึ่งเลขหรือหลายเลขได้อย่างสะดวกและรวดเร็ว มีระบบแจ้งเตือนทางไลน์ไปยังเจ้าหน้าที่ธุรการเมื่อมีคนขอเลข โปรแกรมนี้จะมีความทันสมัยเหมาะกับยุคในปัจจุบัน ที่สำคัญสามารถแก้ปัญหาจากข้อจำกัดของการขอเลข ในรูปแบบเก่าที่เก็บข้อมูลในรูปแบบของกระดาษได้เป็นอย่างดี นอกจากนี้ ยังช่วยให้บุคลากรที่มีความสะดวกในการเก็บขอเลขหนังสื่อ และเจ้าหน้าที่ธุรการมีข้อมูลการขอเลขได้อย่างถูกต้อง แม่นยำ เต็มประสิทธิภาพ และตั้งแต่เริ่มใช้โปรแกรมวันที่ 1 มกราคม พ.ศ 2562 ยังไม่มีการรายงานความเสี่ยงแต่อย่างใด